hu hu hu hu hu hu hu hu hu en hu hu hu ceb hu hu de hu en en en hu en hu hu hu hu hu en hu sv hu hu war en en fr de en en nl hu en en hu en hu en hu en hu hu it hu hu hu it hu hu hu hu hu hu en hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu en hu hu hu hu hu hu fr en es en en hu en en hu de it hu en en cs en en hu hu fr pl it en hu en sk en en hu fr hbs_lat hu eo en pl hu en pl hu en fr en en hu hu es hu min en tr it sv hu hu en hu hu en hu en fr en en en hu nl de sv sl en hu hu en hu en en hu en de hu hu en hu fr hu en fr en sv en en en hu en en hu en en en fr es cs it ru cs hu ceb hu en en hu ga fr tr en en hu en en pl hu en hu hu en hu en en it en en fr hu en hu en en hu la en eo hu en hu hu en pl en de fr en en hu nl en hu en en hu en en hu hu de hu fr en hu sk eo hu en en hu en nl hu en de en sq es hu hu en en pt en hu pt fr hu tr en hu en en hu en es hu nl en hu fa de hu ca en hu en nl hu en en hu it fr hu hbs_lat en pl hu hu hu hu hu hu hu hu hu hu hu fr hu fr hu en sv hu hu hu sv sv de de hu hu tr hu hu hu hu fr cs cs hu en en de hu hu hu hu hu cs cs hu en en en hu hu hu hu hu cs cs hu en en hu hu hu hu hu hu hu hu hu hu hu hu hu hu hu hu cs cs hu en en de hu hu hu hu hu cs cs hu en en en hu hu hu hu hu cs cs hu en en en hu hu hu hu hu da da hu en en de hu hu hu hu cs cs hu en en en hu hu hu hu hu cs cs hu en en de hu hu hu hu hu tr hu hu hu hu fr cs cs en en de de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu cs en cs de cs hu hu hu en en hu fi pt hu hu hu en fi hu hu hu hu en hu en hu en hu hu pt hu hu hu hu hu hu hu hu de hu hu hu hu hu hu hu hu en hu hu hu nl en en hu et en en en en hu es hu hu hu pl hbs_lat en en fr hu eo hu hu hu hu eu en hu de it hu de hu hu hu hu hu da en hu hu hu en hu en hu hu en en hu hu en hu sk cs hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar ru bg bn id hbs_lat de el es fa fi fr he hbs_lat id it ja ko ms nl nb pa pl pt ru en hbs_lat sv ta th tr fy vi zh hu hu hu hu hu hu hu hu hu hu
Mi lenne, ha…? – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. szeptember 30.
Ugrás a navigációhoz Ugrás a kereséshez
Ez a szócikk a 2021-től futó amerikai animációs sorozatról szól. Hasonló címmel lásd még: Mi lenne, ha?.
A Wikimédia Commons tartalmaz Mi lenne, ha…? témájú médiaállományokat.
A Mi lenne, ha…? (eredeti cím: What If...?) 2021-ben bemutatott amerikai számítógépes animációs antológiai akciósorozat, amelyet A.C. Bradley készített a Disney+ számára. A Marvel-moziuniverzum (MCU) televíziós sorozat világának negyedik tagja, amelyet a Marvel Studios gyárt és ez a stúdió első animációs sorozata. A sorozat a multiverzum alternatív idővonalait kutatja, hogy mi lenne, ha az MCU-filmek főbb eseményei másként történnének meg. Bradley a fő forgatókönyvíró, míg Bryan Andrews a rendező.
A Mi lenne, ha…? első évadjának premierje Amerikában 2021. augusztus 11-én volt, amely kilenc epizódon át futott egészen október 6-ig. Az MCU negyedik fázisának tagja. A második kilenc epizódos évad premierje várhatóan 2022-ben lesz. A sorozat pozitív kritikát kapott a kritikusoktól. Magyarországon 2022. június 14-én lett bemutatva a szinkronizált változat.
A sorozat bemutatja, hogy mi történne, ha a Marvel-moziuniverzum (MCU) filmjeiből származó főbb pillanatok másként történnének.[1]
A földönkívüli Szemlélő faj egyik tagja, akik felesküdtek a multiverzum eseményeinek megfigyelésére, azonban az esküje meg is köti a kezét, mert az események folyásába tilos beleavatkoznia. A sorozatban a narrátor szerepkörét tölti be, aki végigkalauzolja a nézőt a különböző alternatív univerzumokon.
A szinkront a Mafilm Audio Kft. készítette.
Mi lenne, ha... Carter Kapitányból válna az első bosszúálló?
(What If... Captain Carter Were The First Avenger?)
A kezdésében a jól megszokott történettel indít a sorozat. Steve Rogers készül hogy alanya legyen a szuperkatona projektnek.
Ezen a ponton történik a változásː
Egy Hydra kém, Kruger szabotázst hajt végre és bombát robbant a laborban, Chester Phillips-et lelövi és Steve-et is megsebesíti. Peggy leszereli a kémet és mielőtt megsemmisülne minden, beszáll a gépbe majd Stark segítségével végrehajtják a kísérletet. John Flynn ezredes szerint elpazarolták a szérumot és nők amúgy sem valók katonának. Howard Stark titokban felszerelést ad Peggy-nek és a nő megszerzi a Tesseractot. Elő is léptetik kapitánnyá. Stark Steve-nek is készít egy vasember szerű páncélt és elnevezik "Hydra Taposónak". Sok csatát megvívnak, barátját Bucky-t és társait kiszabadítják a Hydra fogságából. Egy küldetés alkalmával egy Hydrás vonatot kísérelnek megállítani, de csapdát állítottak nekik és a vonattal együtt a Hydra Taposó felrobban benne Steve-vel. Peggy és szövetségesei beszivárognak egy Hydra bázisba, ahol megtalálják a fogságban tartott Steve-et. A bázison a Vörös Koponya a Tesseract segítségével megnyit egy portált, és egy polip szerű lény lép ki belőle. A lény azonnal megöli a Koponyát és a többiekre is rátámad. Peggy visszaküldi a portálon keresztül a lényt a saját dimenziójába de ehhez a nőnek is át kell lépnie a kapun, majd Stark lezárja a portált. Majdnem 70 évvel később a portált újra megnyitják, Peggy kiszabadul, akit Nick Fury és Clint Barton fogad és elárulják neki, hogy a háború majdnem 70 évvel ezelőtt véget ért.
Mi lenne, ha... T'Challa lenne Űrlord?
(What If... T'Challa Became a Star-Lord?)
A második rész az eredeti történettől már az elejétől kezdve máshogy alakul.
Yondu saját maga helyett az embereit küldi hogy Ego fiát, Peter Quill-t megtalálják. Tévedésből viszont a Fosztogatók hajója T'Challa-t rabolja el Wakandából. 20 évvel később már Űrlordként tevékenykedik mint a Fosztogatók vezetője. Ezen az idővonalon Űrlord, Robin Hood mintájára egy közismert "jótevő" fosztogató, aki a gazdagtól vesz el és a szegénynek ad. Mikor el akarja lopni az Erőkövet tartalmazó gömböt a Morag-ről, megjelennek Ronan katonái Korath vezetésével. Ő felismeri Űrlordot és bevallja, hogy rajong érte. Miután megküzdenek a gömbbért és T'Challa kiüti ellenfelét, kimenti Ronan seregéből és így csatlakozik a csapathoz. Ezen a síkon Nebula is Űrlord barátja, sőt még Thanos is, akit le tudott beszélni népirtó tervéről. Nebula munkát ajánl a csapatnak miszerint egy Genezis Parázsa nevű dolgot kellene megszerezni a Gyűjtőtől ami képes megszüntetni a galaktikus éhséget. Cserébe felajánlják neki az Erő követ, ami igazából elterelés és mialatt Nebula és Yondu feltartja Tivan-t addig Űrlord megkeresi a Genezis Parázsát. A keresés közben talál egy Wakandai űrhajót. Nebula elárulja a csapatot, Űrlordot egy Tivan egy kiállítási darabnak szánja, a többieket börtönbe veti. Mint kiderül a látszólagos árulás Nebula és Űrlord terve volt hogy megszerezzék amiért jöttek. Nebula kiszabadítja a csapat többi tagját, Űrlordot pedig Tivan rabszolgája, Carina menti meg. Menekülés közben Thanos és Nebula legyőzik a Fekete Rendet, majd mindannyian elmenekülnek. T'Challa és Yondu legyőzik a Gyűjtőt és otthagyják a korábbi raboknak akiket Carina kiszabadított. Ők a wakandai repülővel állnak odébb. T'Challa megbocsát Youndunak amiért hazudott Wakandáról, és visszatérnek oda hogy újra találkozzon a családjával.
Eközben egy Dairy Queen nevezetű üzletben Peter Quillt láthatjuk mint gondnok. Ego érkezik a fiához aki átveszi az uralmat Peter elméje felett hogy bevonja világpusztító terveibe...
Mi lenne, ha... a világ elveszítené legnagyszerűbb hőseit?
(What If... the World Lost Its Mightiest Heroes?)
A.C. Bradley és Matthew Chauncey
A harmadik rész is hasonlóan indul mint az eredetiben. Egy hét alatt Nick Fury a S.H.I.E.L.D. vezetője megpróbál hősöket toborozni a Bosszúállók csapatba.
Ezen a ponton történik a változásː
A lehetséges hősök titokzatos módon elhaláloznakː
Natasha Romanoff a gyógyszer helyett egy halálos injekciót ad be Tony Starknak,
Clint Barton véletlenül megöli Thort egy nyílvesszővel,
Barton a letartóztatása után hal meg,
Hulk furcsa módon egyszerűen felfújódik és felrobban.
Romanoff ügynök elkezd nyomozni és be is lép a S.H.I.E.L.D. rendszerébe de megtámadják és megölik viszont még a dulakodás közepette egy üzenetet el tud küldeni Fury-nak miszerint a gyilkosságok Hope-pal kapcsolatosak. Eközben Loki és az asgard-i sereg megérkezik a Földre bosszút állni bátyja halála miatt. Fury meggyőzi, hogy őket is átverték és felajánlja neki, fogjanak össze. Fury arra a következtetésre jut, hogy Hank Pym a gyilkos, és a zsugorodó technológiáját használta a gyilkosságok elkövetéséreː
Tony-t és Clintet zsugorodott formában méreggel ölte meg,
Clint kezét zsugorodott formában ütötte meg így kilökve a kezéből az íjat,
Hulk szívére nagyító szerkezetet helyezett ami robbanásig növelte a szívét,
Romanoff ügynököt puszta kézzel intézte el.
Mindezt bosszúként csinálta lánya, Hope van Dyne halála miatt, aki S.H.I.E.L.D. ügynök volt és egy küldetés során veszett oda. Apja Fury-t és a szervezetet hibáztatta. Végül Fury és Loki legyőzik Pym-et, akit Asgardiak őrizetbe vesznek. Loki úgy dönt, hogy a Földön marad és az emberiség uralkodója lesz, mialatt Fury elkezd újabb hősöket összegyűjteni. Meg is találja a jégbe fagyott Steve Rogers-t és Marvel Kapitányt is a Földre hívja.
Mi lenne, ha... Doctor Strange a szívét veszítené el a keze helyett?
(What If... Doctor Strange Lost His Heart Instead of His Hands?)
A negyedik rész elején Dr. Stephen Strange-t láthatjuk autós balesete előtt.
Ezen a ponton történik a változásː
Vele tart barátnője, Dr. Christine Palmer is, aki a baleset következtében elhunyt. A gyász közepette Strange elutazik Kamar-Taj-ba és megkezdi misztikus kiképzését. Ott léte során megtanulja használni Agamotto Szemét (amiben az Időkő rejlik), mellyel képes az időt manipulálni, de az Ősmágus és Wong figyelmeztetik, hogy használata el tudja pusztítani a valóságot. Dormammu legyőzését követően Strange a Szemmel megpróbálja visszapörgetni az időt és megmenti Christine-t, de minden egyes alkalommal Christine életét veszti. Az Ősmágus elárulja Strange-nek, hogy Christine halála egy "abszolút pont" az idővonalon, amit nem lehet eltörölni, de Strange ezt elengedi a füle mögött. Az Ősmágus erőt nyer a Sötét Dimenzióból és kétfelé osztja az idővonalt: az egyikben Strange démoni lényeket kebelez magába és a "Legfőbb Strange" nevű gonosszá avanzsál, a másikban Strange elfogadja, hogy Christine már nincs többé. Az Ősmágus megkéri a jó Strange-et, hogy állítsa meg a gonosz mását és mentse meg a világot. Azonban Legfőbb Strange felülkerekedik a jó Strange-en és őt is magába kebelezi. Majd újdonsült erejével visszaforgatja az időt és feltámasztja Christine-t, ám ezzel a valóságot darabokra szaggatja. Rájőve arra, hogy mit tett, Legfőbb Strange a Szemlélőnek könyörög segítségért, de a Szemlélő nem akar közbe avatkozni (mivel ezt meg sem teheti). Aztán Christine ismét meghal és az univerzum a semmibe vész.
Mi lenne, ha... lennének zombik?!
Hank Pym éppen Janet van Dyne-t keresi a Kvantum Világban.
Ezen a ponton történik a változásː
Amint rálel, Pym megtudja, hogy Janet-et megfertőzte egy kvantum vírus, ami zombivá változtatta. Aztán megfertőzi Pym-et, mielőtt visszatérnének a Földre és továbbterjesztik a vírust szerte a világban. Hetekkel később egy csapat túlélő (Bruce Banner, Hope van Dyne, Peter Parker, Bucky Barnes, Okoye, Sharon Carter, Happy Hogan és Kurt) tudomást szereznek egy túlélő táborról, ahol jelenleg egy ellenszeren dolgoznak. Útközben zombik támadnak rájuk és elvesztik Happy-t és Sharon-t. Hope is megfertőződik, de feláldozza magát, hogy a többieket eljuttassa a tábort. Ott ráeszmélnek, hogy Vízió túlélőket csalt oda, köztük Scott Lang-et (akiből már csak egy fej maradt) és T'Challát (aki elvesztette az egyik lábát), és velük táplálta Wanda Maximoff-ot, aki szintén zombi. Azonban Wanda kiszabadul és egy seregnyi zombit hozat a táborhoz (akiket Vízió az Elmekővel tartott távol, egyedül csak Wanda volt képes ellenállni neki), majd megöli Okoye-t, Kurt-ot és Bucky-t. Vízió feláldozza magát, amikor kiszedi a homlokából az Elmekövet és odaadja Peter-nek, mivel a Kő ereje képes kigyógyítani az embereket a vírusból. Bruce átváltozik Hulkká és feltartóztatja Wandát, míg Peter, Scott és T'Challa Wakandába sietnek, hogy onnan sugározzák az Elmekő energiáját, de Thanos, aki szintén elkapta a vírust és megszerezte a többi Végtelen Követ, egy másik zombi sereggel megtámadja őket.
Mi lenne, ha... Koncoló megmentené Tony Starkot?
(What If... Killmonger Rescued Tony Stark?)
Tony Stark-ot Afganisztánban szállítja egy konvoj, amikor rátámad a Tíz Gyűrű nevű terrorista szervezet.
Ezen a ponton történik a változásː
Mielőtt a Stark mellé becsapódott rakéta felrobbanna, felbukkan Erik "Koncoló" Stevens és kimenti őt a csatatérről. Néhány nappal később Tony és Koncoló felfedik a világ előtt, hogy Obadiah Stane állt a támadás mögött, majd közösen elkezdenek építeni vibrániumból egy humanoid harci drónt, amit "Felszabadítónak" neveznek el. Mivel több vibrániumra van szükségük, hogy több drónt csináljanak, megbízzák James "Rhodey" Rhodes-ot, hogy szerezzen nekik Ulysses Klaue-tól. Koncoló kérésére Klaue eljuttatja a tranzakció hírét Wakandába is, hogy magukhoz csalják T'Challát. Majd Koncoló megöli T'Challát Rhodey-val együtt és úgy állítja be a tetthelyszínt, mintha egymást nyírták volna ki. Erről Tony is tudomást szerez és szembeszáll Koncolóval az egyik drónnal, de Koncoló vele is végez és itt is a wakanda-iakat állítja be tettesként. Klaue segítségével visszatér Wakandába, majd őt is elteszi láb alól és újra találkozik a családjával. Thaddeus Ross is megtudja mi történt Rhodey-val és Tony-val, ezért támadás indít Wakanda ellen a drón hadsereg aktiválásával, de Koncoló a wakanda-i véderő vezetésével visszaveri a támadókat. Nem sokkal ezután Koncoló megkapja a szív alakú gyógynövényt és ő lesz az új Fekete Párduc. Mialatt az Egyesült Államok egy újabb támadást szervez Wakanda ellen, T'Challa húga, Shuri meglátogatja Pepper Potts-ot és elárulja neki Koncoló valódi szándékait. Majd felajánlja neki, hogy fogjanak össze és tárják fel együtt az igazságot.
Mi lenne, ha... Thor egyke lenne?
(What If... Thor Were an Only Child?)
Az eredeti történettől eltérően Odin a jégóriásokkal vívott csata után Lokit nem fogadta örökbe hanem visszaadta apjának Laufey-nek. Thor féktelen és felelőtlen, folyton "bulizó herceggé" lett. Míg Odin időszakos álmát alussza és anyja, Frigga távol van, Thor a Földre utazik Sif-el, Fandral-al, Volstagg-el és Hogun-al, hogy egy nagyot bulizhassanak Frigga tiltása ellenére. Még Heimdall elől is el tudnak rejtőzni. A partira mindenféle idegent elhívnak vendégnek (néhány ismerős karakterː Nebula, Drax, Mordály, Howard a kacsa, a Nagymester, Korg, Mantis, Skrullok, Surtur, Loki és a jégóriások). Érkezésük felkelti Jane Foster és Darcy Lewis figyelmét, akik végül csatlakoznak a csapathoz. A S.H.I.E.L.D. igazgatója, Maria Hill (Nick Fury-t a nagy bulizás közben Korg véletlenül kiüti és eszméletlen állapotba kerül ezért Hill helyettesíti őt) véget akar vetni a Thor-féle bohóckodás okozta pusztításnak ezért csipogón hívja is Carol Danvers-t. Carol nem tudja legyőzni őt anélkül, hogy teljes erejét használná , mert akkor a lakosság bánná a pusztítást. Darcy és Hill felvetik hogy egy kevésbé lakott területen harcoljanak. Jane eközben eléri Heimdall-t és az ő segítségével felveszi a kapcsolatot Friggával és elmond mindent. Hill nukleáris csapásra készül, míg Carol és Thor újból harcolnak, de az utolsó pillanatban Frigga közbelép. Thor előad egy mesét miszerint tanulni jöttek a Földre. Thor anyja el is indul a bolygóra. Thor a többiek segítségét kéri a rombolás nyomainak eltüntetéséhez (Pl. Thor feldönti a Stonehenge összes kőtömbjét, Surtur megrongálja a Szabadság-szobrot, a jégóriások kifigurázzák és jégszakállat kreálnak a Rushmore-hegyen levő összes elnök arcára). Thor a nagy takarításban még a Pisai ferde tornyot is egyenesre állítja vissza. Mikor Frigga megérkezik, Thor és a többiek tanulást színlelnek. A nő majdnem elhiszi az átverést, de Thor partikellékekkel feldíszített pörölye lebuktatja. Végül Thor elhívja Jane-t randevúra.
A záróképen Ultron jelenik meg egy kisebb sereggel, majd felfedezhető hogy Ultron Vízió testében rejtőzik. Ezen kívül birtokában van mind a hat Végtelen Kő.
Mi lenne, ha... Ultron győzne?
(What If... Ultron Won?)
Tony Stark meggondolatlanul létrehozza Ultron-t, a mesterséges intelligenciát, hogy pajzsot emeljen a világ köré, ám Ultron öntudatra ébred és úgy hiszi, hogy el kell pusztítania bolygónkat ahhoz, hogy elhozza a békét. Majd némi vibránium segítségével alkot egy új testet magának és belehelyezi az Elmekövet.
Ezen a ponton történik a változásː
Ultron még időben át tudja telepíteni a tudatát a testbe, mielőtt a Bosszúállók lenyúlnák azt. Ezután végez velük és egy nukleáris holokauszt következtében kiirtja az emberiséget, vele együtt más bolygókat is szerte az univerzumban (köztük Asgard-ot, a Sakaar-t, a Sovereign-t, Ego-t és Xandar-t). Pusztítása során a Galaxis Őrzőit és Marvel Kapitányt is elteszi láb alól. Majd felbukkan Thanos, aki próbálja megkaparintani magának az utolsó Végtelen Követ, de Ultron legyűri őt is, és átveszi tőle a másik öt Követ. Natasha Romanoff és Clint Barton, az egyetlen túlélők a Földön, megtalálják Arnim Zola lementett tudatának egyik másolatát és arra próbálják felhasználni, hogy feltöltsék Ultron-ba és elpusztítsák. Clint feláldozza magát, hogy Natasha és Zola (akinek a tudata Ultron egyik drónjába került) el tudjanak menekülni. Sajnos a terv nem sikerül, mivel Ultron már nem az ő univerzumukban van. Ez idő alatt Ultron tudomást szerzett a multiverzumról és rátámad a Szemlélőre, akivel számos világon keresztül mérkőzik meg. Ultron felülkerekedik a Szemlélőn, de ő még időben meg tud előle lépni, majd Legfőbb Strange-hez fordul segítségért.
Mi lenne, ha... a Szemlélő megszegné az esküjét?
(What If... the Watcher Broke His Oath?)
A Szemlélő maga mellé toborozza Carter Kapitányt, Űrlord T'Challát, Party Thor-t, Koncolót és Gamora egyik variánsát (aki az ő univerzumában megölte Thanos-t), majd Legfőbb Strange-el együtt létrehozza a Multiverzum Őrzői nevű csapatot, hogy közösen szembeszálljanak Ultron-nal. Miután a Szemlélő egy lakatlan világba küldi a csapatot, hogy felkészülhessenek a harchoz, Thor véletlenül magukhoz csalja Ultron-t. Miközben a két oldal közt zajlik a csata, T'Challa lenyúlja a Lélekkövet Ultron-tól és a csapat megszökik, míg Strange egy zombi sereg megidézésével, a zombivá lett Wanda Maximoff-al együtt, feltartóztatja Ultron-t. Hőseink megérkeznek Ultron univerzumába, ahol a Lélekkővel tervezik működtetni Gamora úgynevezett "Végtelen Zúzóját" (ám később kiderül, hogy egyedül csak Gamora univerzumában képes elpusztítani a Végtelen Köveket), de megzavarja őket az e világból származó Natasha Romanoff. Ultron ismét rájuk lel és elkezdődik a harc a Lélekkőért, míg Natasha szemen nem lövi Ultron-t Sólyomszem nyilával, amiben Arnim Zola lementett tudata rejlik. Zola belülről semmisíti meg Ultron-t, miközben Koncoló elárulja a csapatot és megszerzi magának a Köveket. Zola, Ultron testét irányítva, összecsap vele, de a Szemlélő és Strange egy "zseb dimenzióba" zárják őket. Strange visszatér a saját, semmivé lett univerzumába, ahol a végtelenségig őrzi Koncolót és Zolát. A Szemlélő minden Őrzőt visszajuttat a saját univerzumába, kivéve Natashát, akit abba az univerzumba küld, ahol Hank Pym kiiktatta a Bosszúállókat, hogy segíteni tudjon Steve Rogers-nek és Carol Danvers-nek megállítani Loki-t és asgard-i seregét.
A stáblista utáni jelenetben Carter Kapitány az ő univerzumában lévő Natashával rálel a Hydra Taposó páncélra, de arra lesznek figyelmesek, hogy valaki a páncélban van.
What If... Captain Carter Fought the Hydra Stomper?
2018 szeptemberéig a Marvel Studios több sorozatot fejlesztett anyavállalata, a Disney streaming szolgáltatásának, a Disney+-nak. 2019 márciusában a Marvel Studios bejelentette, hogy a What If...? képregény alapján sorozatot készít. A sorozat azt mutatná be, hogyan változna az MCU, ha bizonyos események másképp történnének, például ha Loki Thor Mjölnir kalapácsát irányítaná. Egy hónappal később a Disney és a Marvel hivatalosan is bejelentette a sorozatot. Az alkotója A.C. Bradley lesz. A rendezője Bryan Andrews. 2019 decemberében Feige elárulta, hogy az első évad 10 epizódból áll, és már elkezdték fejleszteni a második évadot.
Feige a sorozat bejelentésével elmagyarázta, hogy az MCU „kulcseseményeit” veszi alapul és megváltoztatja őket. Például az első epizódban Peggy Carter kapja meg a szuper-katona szérumot Steve Rogers helyett.[1] A.C. Bradley a sorozat fő írója[7] Matthew Chauncey pedig a történetek szerkesztője.[8] 30 lehetséges epizódot tervezett és írt Bradley, Andrews, Winderbaum, Matthew Chauncey, Simona Paparelli és Ryan Little a What If...? képregények által inspirálva, Feige pedig a 30 opció közül kiválasztott 10 epizódot.
Bradley eredetileg olyan epizódot írt volna, amely azt mutatta volna, hogy Jane Forster lesz Thor, de ezt az ötletet elvetették, mivel a MCU Thor: Szerelem és mennydörgés (2022) című filmje pontosan ugyanezen történeten alapszik. Minden epizód az Végtelen Saga egy filmjére összpontosít.[8] Victoria Alonso vezető producer elmondta, hogy a sorozat alkalmat adott arra, hogy minél több változatosságot mutasson be az MCU-nak, és hogy kihasználja a több mint 6000 karaktert, amelyekhez a Marvel Studios hozzáférhetett.[9]
A Marvel terve az volt, hogy az MCU-filmekben szereplő színészek újból eljátszák a szerepüket a sorozatban.[10]
A 2019-es San Diego Comic-Con-on Feige nyilvánosságra hozta a szereplőket. Visszatér Michael B. Jordan, Sebastian Stan, Josh Brolin, Mark Ruffalo, Tom Hiddleston, Samuel L. Jackson, Chris Hemsworth, Hayley Atwell, Chadwick Boseman, Karen Gillan, Jeremy Renner, Paul Rudd, Michael Douglas, Neal McDonough, Dominic Cooper, Sean Gunn, Natalie Portman,[11][12] David Dastmalchian, Stanley Tucci, Taika Waititi, Toby Jones, Djimon Hounsou, Jeff Goldblum, Michael Rooker[11][12] és Chris Sullivan.[12] Feige azt is bejelentette, hogy Jeffrey Wright lesz a főszereplő, Uatu / Szemlélő.[11] Goldblum később novemberben jelezte, hogy Robert Downey Jr. is megismétli a szerepét.[13] 2021 januárjában Frank Grillo megerősített, hogy ő is visszatér.[14]
A sorozat szinkronizálása 2019 augusztusában kezdődött és 2020 elején fejeződött be.[14][15] A gyártás otthonról folytatódott a koronavírus-járvány idején.[16]
Stephan Franck az animáció vezetőjeként dolgozik a sorozatban,[16] amely egy rajzfilmszerű animációs stílust mutat be, amiben a karakterek jellemei a filmek színészeinek karakterszerűsége alapján készültek.[17] Ryan Meinerding, a Marvel Studios vizuális fejlesztési vezetője Andrews-szal együttműködve megtalálta a sorozat animációs stílusát, amelyet Bradley inkább „filmes stílusnak” nevezett. Bradley hozzátette, hogy a Marvel „megpróbálta felhasználni a színpalettát, a megvilágítást [és] a karaktertervet, hogy minél több történetet meséljen el”.[8] Alonso szerint az animációs közeg lehetővé tette a Marvel Studios számára, hogy világszerte új cégekkel működjön együtt.[9] Squeeze készítette az animációt az első évad öt epizódjában,[18] a Flying Bark Productions pedig további három animációt csinálta.[19]
Laura Karpman a zeneszerzője a sorozatnak.[20]
A sorozat első ízelítőjét a 2019-es D23 során vetítettek,[7] amik az Univerzum Tágítása címmel, láthatóak voltak a Disney+-on.[21] Az első előzetese 2020 decemberében jelent meg. Ennek az előzetes alapján, az io9 James Whitbrookja érezte, hogy a sorozat jó lesz.[22] Chris Evangelista a /Filmtől szintén úgy gondolta, hogy „nagyon rohadtul jó” lesz, és úgy érezte, hogy a Mi lenne, ha...? jó „ürügy volt arra, hogy lényegében felrobbantsák az MCU-t, amint tudjuk, és teljesen új, furcsább történeteket meséljünk el, amelyek soha nem kapják meg a saját játékfilmjüket”.[23] A Polygon írásában, Petrana Radulovic érezte, hogy az előzetes „teljes mértékben rámutatott az [elbeszélés] lehetőségeire.”[24] A sorozat első epizódját részletesebben szemléltették az Annecy Nemzetközi Animációs Filmfesztivál Women in Animation paneljén, 2021 júniusában.[9] Szintén ebben a hónapban a Hyundai Motor Company a Marvel Studiosszal együttműködve marketing kampányt folytatott a Hyundai Tucson és a Mi lenne, ha...?, a WandaVision, A Sólyom és a Tél Katonája, valamint a Loki népszerűsítésére. A reklámokat a Marvel készítette, és egy „világon belüli” történetet akartak elmondani a sorozat elbeszélésén belül.[25]
2021 januárjában a Marvel bejelentette „Marvel Must Haves” programját, amely új játékokat, könyveket, ruházatot, lakberendezést és egyéb árucikkeket tár fel a Mi lenne, ha...? epizódjaihoz kapcsolódóan, az epizódok megjelenését követő hétfőkön.[26]
A Mi lenne, ha...? 2021. augusztus 11-én debütál a Disney+-on;[27] Az első évad kilenc epizódot tartalmaz, amelyek hetente jelentek meg egészen október 6-ig.[28][29][30] Az MCU negyedik fázisának tagja.[31] A második évad szintén 9 epizódból fog állni[28] és várhatóan valamikor 2022-ben fog megjelenni.[32]
↑ a b All of the Marvel Disney+ News Coming Out of The Walt Disney Company's Investor Day (angol nyelven). Marvel Entertainment. [2019. április 12-i dátummal az eredetiből archiválva]. (Hozzáférés: 2021. július 4.)
↑ a b A Mi lenne, ha...? magyar hangjai. Mentrum. (Hozzáférés: 2022. március 18.)
↑ a b c d e f g h i j k l m n o p q r s t u v w Mancuso, Vinnie: Marvel's 'What If?' Announces Massive Voice Cast of MCU Stars & Jeffrey Wright as The Watcher. Collider , 2019. július 20. [2019. július 21-i dátummal az eredetiből archiválva]. (Hozzáférés: 2021. július 5.)
↑ a b c Anderson, Jenna: Here's All of the Major MCU Actors Returning for What If...?. ComicBook.com , 2019. július 21. [2020. április 25-i dátummal az eredetiből archiválva]. (Hozzáférés: 2021. július 5.)
↑ Lawrence, Gregory: Exclusive: Frank Grillo Returning to MCU as Crossbones in 'What If...?'. Collider , 2021. január 11. [2021. január 11-i dátummal az eredetiből archiválva]. (Hozzáférés: 2021. július 5.)
↑ a b Radulovic, Petrana: Everything we learned at D23's Disney Plus presentation. Polygon , 2019. augusztus 24. [2021. augusztus 9-i dátummal az eredetiből archiválva]. (Hozzáférés: 2021. augusztus 9.)
↑ a b Radulovic, Petrana: Everything we learned at D23’s Disney Plus presentation (angol nyelven). Polygon, 2019. augusztus 24. [2019. augusztus 24-i dátummal az eredetiből archiválva]. (Hozzáférés: 2021. július 4.)
↑ a b c Forráshivatkozás-hiba: Érvénytelen   címke; nincs megadva szöveg a(z) :1 nevű lábjegyzeteknek
↑ a b c Corvin, Ann-Marie: Marvel’s Victoria Alonso on Exploring Diversity and Inclusion Through ‘What If’ and the Hunt for Global Animation Partnerships (amerikai angol nyelven). Variety, 2021. június 14. [2021. június 14-i dátummal az eredetiből archiválva]. (Hozzáférés: 2021. július 4.)
↑ Exclusive: Marvel Studios Producing 'What If' TV Series For Disney+ (amerikai angol nyelven). /Film, 2019. március 12. [2019. március 20-i dátummal az eredetiből archiválva]. (Hozzáférés: 2021. július 4.)
↑ a b c Marvel What If? Series Reveals Huge Cast, Jeffrey Wright as The Watcher (amerikai angol nyelven). Collider, 2019. július 21. [2019. július 21-i dátummal az eredetiből archiválva]. (Hozzáférés: 2021. július 4.)
↑ a b c Here's All of the Major MCU Actors Returning for What If...? (angol nyelven). Marvel. [2020. április 25-i dátummal az eredetiből archiválva]. (Hozzáférés: 2021. július 4.)
↑ Robert Downey Jr. Returning to MCU For Iron Man in Disney+ Series (angol nyelven). Marvel. [2019. november 15-i dátummal az eredetiből archiválva]. (Hozzáférés: 2021. július 4.)
↑ a b Exclusive: Frank Grillo Returning to MCU as Crossbones in 'What If...?' (amerikai angol nyelven). Collider, 2021. január 11. [2021. január 11-i dátummal az eredetiből archiválva]. (Hozzáférés: 2021. július 4.)
↑ Davids, Brian: Hayley Atwell on ‘Blinded by the Light’ and Shooting Her ‘Avengers’ Ending (amerikai angol nyelven). The Hollywood Reporter, 2019. augusztus 16. [2019. augusztus 16-i dátummal az eredetiből archiválva]. (Hozzáférés: 2021. július 4.)
↑ a b Work on Marvel Studios' What If...? Continues During Coronavirus Pandemic. [2020. április 17-i dátummal az eredetiből archiválva]. (Hozzáférés: 2020. április 17.)
↑ 'What If' on Disney+ will feature voices from majority of Marvel Cinematic Universe cast (angol nyelven). EW.com. [2019. augusztus 24-i dátummal az eredetiből archiválva]. (Hozzáférés: 2021. július 4.)
↑ Dams, Tim: Marvel Picks Quebec’s Squeeze for Disney Plus Animated Series ‘What If…?’ (EXCLUSIVE) (amerikai angol nyelven). Variety, 2020. március 11. [2020. március 11-i dátummal az eredetiből archiválva]. (Hozzáférés: 2021. július 4.)
↑ Milligan, Mercedes: Flying Bark TV & Feature Slate 'Busier Than Ever' Despite COVID (amerikai angol nyelven). Animation Magazine, 2020. július 27. [2021. január 22-i dátummal az eredetiből archiválva]. (Hozzáférés: 2021. július 4.)
↑ Turchiano; Thomas K.: "Variety's L.A. Women's Impact Report 2020 – Laura Karpman" (amerikai angol nyelven). Variety, 2020. október 28. [2020. október 28-i dátummal az eredetiből archiválva]. (Hozzáférés: 2021. július 4.)
↑ Marvel's Animated 'What If?' Clips: Feast Your Eyes on a Zombified Captain America (amerikai angol nyelven). /Film, 2019. november 12. [2019. november 13-i dátummal az eredetiből archiválva]. (Hozzáférés: 2021. július 4.)
↑ The First Trailer for What If? Imagines an Alternate Marvel Universe (amerikai angol nyelven). Gizmodo. [2020. december 11-i dátummal az eredetiből archiválva]. (Hozzáférés: 2021. július 4.)
↑ 'What If...?' Trailer: An Animated Look at an Alternate MCU (amerikai angol nyelven). /Film, 2020. december 10. [2020. december 11-i dátummal az eredetiből archiválva]. (Hozzáférés: 2021. július 4.)
↑ Radulovic, Petrana: Marvel’s animated What If...? shows the possibilities of the multiverse (angol nyelven). Polygon, 2020. december 10. [2020. december 11-i dátummal az eredetiből archiválva]. (Hozzáférés: 2021. július 4.)
↑ Meet Loki, Hyundai pitchman. Can Marvel streaming shows sell SUVs and Disney+? (amerikai angol nyelven). Los Angeles Times, 2021. június 15. [2021. június 15-i dátummal az eredetiből archiválva]. (Hozzáférés: 2021. július 4.)
↑ Introducing Marvel Must Haves (angol nyelven). Marvel Entertainment. [2021. január 20-i dátummal az eredetiből archiválva]. (Hozzáférés: 2021. július 4.)
↑ Marvel's What If...? Trailer Reveals Disney+ Premiere Date (angol nyelven). Marvel. (Hozzáférés: 2022. március 22.)
↑ a b Kevin Feige Reveals What If…? Has More Episodes Than Marvel Studios’ Other Disney+ Series (angol nyelven). Marvel. [2019. december 20-i dátummal az eredetiből archiválva]. (Hozzáférés: 2021. július 4.)
↑ Marvel’s Multiverse Expands in the First Trailer for What If? (amerikai angol nyelven). Gizmodo. (Hozzáférés: 2022. március 22.)
↑ Shows A-Z – what if...? on disney plus | TheFutonCritic.com. www.thefutoncritic.com. (Hozzáférés: 2022. március 22.)
↑ Kit, Aaron Couch,Borys; Borys: Marvel Unveils Post-‘Endgame’ Slate with ‘Eternals’, ‘Shang-Chi’ and Multiple Sequels (amerikai angol nyelven). The Hollywood Reporter, 2019. július 20. [2019. július 21-i dátummal az eredetiből archiválva]. (Hozzáférés: 2021. július 4.)
↑ Marvel's What If...? Season 2 Confirmed For 2022 (amerikai angol nyelven). CBR, 2022. március 14. (Hozzáférés: 2022. március 22.)
Ez a szócikk részben vagy egészben a What If...? (TV series) című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Mi lenne, ha…? a Disney+-on
Mi lenne, ha…? a PORT.hu-n (magyarul)
Mi lenne, ha…? az Internet Movie Database-ben (angolul)
Mi lenne, ha…? a Rotten Tomatoeson (angolul)
Mi lenne, ha…? a Box Office Mojón (angolul)
Amerika Kapitány: Az első bosszúálló
Amerika Kapitány: A tél katonája
A galaxis őrzői vol. 2.
A Hangya és a Darázs
Shang-Chi és a tíz gyűrű legendája
Doctor Strange az őrület multiverzumában
Thor: Szerelem és mennydörgés
A Hangya és a Darázs: Kvantumánia
A galaxis őrzői vol. 3.
Captain America: New World Order
Avengers: The Kang Dynasty
A Sólyom és a Tél Katonája
Agatha: Coven of Chaos
The Guardians of the Galaxy Holiday Special
A lap eredeti címe: „https://hu.wikipedia.org/w/index.php?title=Mi_lenne,_ha…%3F&oldid=25320271”
2021-ben bemutatott amerikai televíziós sorozatok
Amerikai számítógépes animációs sorozatok
A Disney+ saját gyártású műsorai
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. szeptember 30., 12:13
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.